Vitajte
Pripravili sme pre Vás možnosť zahrať si rekreačný bedminton v príjemnom prostredí špecializovaných hál a stráviť príjemné chvíle v spoločnosti priateľov pri tomto stále populárnejšom športe.
Veríme, že si toto miesto obľúbite a stanete sa pravidelným návštevníkmi.
Klub priateľov športu Košice
KPŠ Košice sa venuje v prvom rade výchove najmladších adeptov bedmintonu. Našich hráčov a hráčky nájdete v rebríčkoch SZBe všetkých vekových kategórií. KPŠ Košice je zároveň účastníkom najvyššej súťaže zmiešaných družstiev a má svoje družstvá aj v druhej lige.
Výsledky a aktuality nájdete na stránkeSúťažný bedminton
OLIVER CUP
Prvý ročník Oliver Cupu-u je za nami. V hale CBS sa zišlo 19 najmenších bedmintonistov ročníkov narodenia 2006-2009 z Košíc, Prešova a Rozhanoviec. Pre mnohých to bol prvý turnaj v živote, prvé súťažné porovnanie.
Vďaka zástupcom firmy Oliver a redakcii Korzára si víťazi jednotlivých kategórií odniesli nové rakety a všetci boli ocenení upomienkovými darčekmi.
celý článok fotogaléria Propozície turnaja
M-SR veteránov
KPŠ Košice sa venuje hlavne deťom, tie ale majú pekný príklad vo veteránoch štartujúcich v našich farbách. Aj keď im niekedy s úsmevom hovoríme "ortezáci", zaslúžia si uznanie a obdiv za svoje výkony a lásku k bedmintonu. Dokázali to aj počas uplynulého víkendu na Majstrovstvách SR veteránov v Trenčíne. Hralo sa vo vekových kategóriách 35+, 40+, 45+, 50+, 55+, 60+, 65+, 70+.
Výprava KPŠ Košice sa vrátila s bohatou zbierkou medailí.
celý článok
M-SR dospelých
Podporte naše občianske združenie
pri nakupovaní cez internetové obchody, bez toho, aby Vás to stálo čo i len 1 cent naviac.
Ak plánujete nákup na internete a chcete nás zároveň podporiť, navštívte pred nákupom stránku
Na stránke vyberte obchod, v ktorom chcete nakúpiť a naše združenie .
Stránka Vás presmeruje do vybraného internetového obchodu, kde môžete nakúpiť Za toto sprostredkovanie nákupu vyplatí obchod dobromatu províziu Následne ju dobromat pošle na náš účet a my ju použijeme na našu činnosť
Dôležité je vedieť, že cena za nákup je rovnaká , či sa do internetového obchodu dostanete cez dobromat alebo priamo. To, že pôjdete cez dobromat, Vás nestojí ani cent naviac. Napriek tomu nám prispejete sumou vo výške niekoľkých % z vášho nákupu.
Tréningy dorastu a žiakov
V novej sezóne pokračujú tréningy dorastu a žiakov pod hlavičkou KPŠ v hale Cassovia badminton spot.
Vybraní dorastenci a žiaci budú mať tréningy pod vedením skúsených trénerov pravidelne od 7.9.2015 ,
v utorok, stredu a štvrtok od 16.00 do 17.00
Pre začiatočníkov bude určený pondelok od 16.00 do 17.00
Košická amatérska bedmintonová liga
Ponúkame amatérskym hráčom možnosť hrávať bedminton s hráčmi rovnakej úrovne v dlhodobej bedmintonovej lige. Od septembra 2015 prebieha 3.ročník 2015/2016. Štartovné je 10 € na disciplínu a sezónu. Poplatky za kurty na jednotlivé zápasy si platia protihráči spoločne na mieste konania.
Hrajú sa dvojhry mužov, dvojhry žien, zmiešané štvorhry a štvorhry mužov.
Neváhajte a zapojte sa do tejto amatérskej súťaže. Prihlásiť sa je možné priebežne.
Bližšie informácie na stránkeKošickej amatérskej bedmintonovej ligy, alebo priamo v hale CBS.